40 ANNOTATIO. 



Pag. 23. Proximo nimirum anno et seqq. Ex arce Woerdana Procerum Hollan- 

 dicorum auctoritate dimissus die 28 Decembris anni 1798, cum uxore et duobus fi. 

 His ad reliquos liberos , Iselstenii habitantes , rediit SPIEGELIUS , ibique in suorum 

 contubernio placide et tranquille vixit usque ad proximi anni aestatem. Tune vero, 

 ui in oratione dixi , ab amico certior factus , novam sibi post Anglorum invasionetn , 

 quam propediem instate pervulgatus erat rumor, decretam esse custodiam , die 10 Au- 

 gusti cum duobus filiis Emmericum profectus est , ibique per breve tcmpus commo- 

 ratus, ad acceptas a Gulielmi V, Principis Arausiaci, filio natu majori (Belgii nunc 

 Rcge augustissimo ) literas , quibus rogabatur ut ipsi consiliis vellet adesse, Lingam 

 abiit, in qua civitate, propositae expeditioni adfuturus , militarem tune sedcm fixe- 

 rat iremoratus Princeps. Inter praestita illi a SPIEGELIO officia praecipuum est de- 

 scripta ab eo regiminis forma, qua, Francoruvn dominationi subtracta, Foederati Bel- 

 gii usura esset Respublica. Erat haec regiminis forma Foederis quidem Trajectini 

 legibus superstructa , verum ita tamen composita , ut quae a prudentissimis viris in 

 antiqua Reipublicae constitutione notata erant vitia, in ilia essent emendata. Nemini 

 autem facile haec res melius mandari poterat , quam SPIEGELIO , qui non tantum 

 multorum annorum experientia ea vitia penitus perspecta habebat , verum etiam , jam 

 anno 1784, amplam optimaeque frugis plenam de illis scripserat commentationem, in 

 cujus fine hoc legitur votum , ne unquarn Belgicae Reipublicae idem eveniret, quod 

 olim Graeciae evenit, de qua Hist. L. V'H. haec scripsit JUSTINUS, Graeciae cm- 

 tales , dum imperare singulac cupiunt , omnes imperium perdiderutit. Post infaus- 

 turn susceptae expeditionis exitum , propter recentes animorum iras , in patriam redire 

 nietuens corporis animique aegritudine afflictatam Lingae degit vitam , quam mox ta- 

 iren exhilaravit fidelissimae conjugis cum una ex filiabus adventus. Quara leviore ali- 

 quoties apoplexia allectus baud diu sibi abfuturam auguratus erat mortem , ea omnium 

 opinione citius ilium oppressit die septimo Maji anni 1800. Pridie ad amicum quern- 

 dam Amstelodamensem epistolam scripserat, quae praeter alia luculcntam pietatis vere 

 Christianae significationem continebat, per duas boras deambulavcrat , et post sumtam 

 cum suis coenam , satis bona , ut vidcbatur , valetudine utens , solito teinpore cubU 

 turn iverat. Vix autem in lecto decumbeus, subito tarn gravi apoplexia fuit correp- 

 tus , ut statim onnri sensu privatus intra paucas boras animam cfflaverit. Ex volun- 



ta- 



